**הסכם ניהול ופיקוח**

**שנערך ונחתם ביום: \_\_\_\_\_\_\_\_\_\_\_\_\_\_\_\_\_\_\_\_\_\_\_**

**בין:**

מועצה אזורית אשכול

 (להלן" **המועצה**" או "**המזמין**") **מצד אחד**

**ובין:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ת.ז./ ח.פ. \_\_\_\_\_\_\_\_\_\_\_\_\_\_\_\_\_\_\_\_\_

 מ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(להלן: "**המנהל /מפקח**")

היה והמנהל /מפקח הינו תאגיד, אזי החותם בשם התאגיד ערב אישית

להתחייבויות התאגיד בהסכם זה, כאשר הסכמת מורשה החתימה לערוב אישית למועצה

הינה בעצם חתימת המורשה כמורשה על הסכם זה.

פרטי מורשה החתימה:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 שם מורשה חתימה + מספר ת.ז.

 **מצד שני**

**הואיל:**  והמועצה מעוניינת לבצע את הפרויקט הבא:

  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (להלן: "**הפרויקט**")

**והואיל:** והמועצה מעוניינת בקבלת שירותי ניהול ופיקוח לפרוייקט, כמפורט בהסכם זה;

**והואיל:** והמנהל /מפקח מעוניין לספק למועצה שירותי ניהול ופיקוח לפרוייקט, כמפורט בהסכם זה;

**והואיל:**  והצדדים מעוניינים להעלות את תנאי התקשרותם על הכתב;

**לפיכך הוסכם, הוצהר והותנה בין הצדדים כדלקמן:**

**כללי**

# המבוא להסכם זה מהווה חלק בלתי נפרד הימנו.

# הסכם זה ממצה את כל המוסכם בין הצדדים ועם חתימתו כל הבטחה ו/או מצג ו/או התחייבות שאינן מצוינים במפורש בהסכם זה – בטלים ומבוטלים.

# המנהל /מפקח מצהיר כי יש לו הידע, הניסיון, האמצעים, הכישורים והקשרים על מנת לקיים את כל המוטל עליו בהסכם זה.

# המנהל /מפקח מצהיר ומתחייב בזאת כדלקמן:

## כי הוא מתמחה במתן השירותים הנדרשים ממנו בתחום פרויקט זה.

## כי ברשותו במתן כח אדם מיומן, אמין ומקצועי וכי הוא וצוותו בעלי ניסיון במתן שירותי יעוץ, ניהול ופיקוח בבניין.

## כי הוא קבלן עצמאי וכי אין ולא יהיו בינו ובין המועצה יחסי עובד – מעביד.

## כי הוא ימלא את התחייבויותיו בהסכם זה בצורה מקצועית ומיטבית ותוך מילוי חובות הנאמנות שלו למועצה, בהיותו נציגה לפרויקט.

# **הפרויקט**

## פרטי הפרויקט וגדרי האחריות של המנהל /מפקח הינם כפי שמפורט בהצעת המחיר/ הזמנת העבודה המצורפת להסכם זה כנספח "א" ומהווה חלק בלתי נפרד מהסכם זה.

## מובהר, למען הסר ספק, כי זכות המועצה להוסיף ו/או לגרוע מהעבודות שעתידות להתבצע בפרויקט, והמנהל /מפקח מחויב ליתן שירותי ניהול ו/או פיקוח גם אם יהיה שינוי כאמור, כאשר מנגנון התמורה הקבוע בהסכם זה יחול גם אם יהיה שינוי כאמור ובהתאם לשינוי.

**תפקידי המנהל /מפקח**

# המנהל /מפקח, כמנהל הפרויקט, ייתן למועצה בקשר עם הפרויקט את הפעולות והשירותים כמפורט להלן:

## קבלת איפיון הפרויקט מהמועצה

## מתן עזרה למועצה בבחירת מתכננים ככל שיידרש.

## ניהול משא ומתן עם הקבלנים ו/או המפקחים השונים בפרוייקט, בכפוף לקבלת אישור מראש ובכתב מהמועצה בכל שלבי המשא ומתן.

## קבלת אישור המועצה לתכנון הראשוני, והתאמתו לדרישות הפונקציונאליות.

## בדיקת אומדן ראשוני לביצוע העבודות.

## התאמת התכנון לאומדן המאושר ע"י המועצה.

## בדיקת תוכניות סופיות ובדיקת תאום תכנון בין עם המפקחים השונים.

## בדיקת תיאום מערכות והתאמתן למבנה ולפרויקט.

## בדיקת תוכניות מפורטות של צוות התכנון.

## בדיקת תאום התוכניות בין עם המפקחים השונים.

## בדיקת מפרטים וכתבי כמויות, וכן בדיקת התאמתן לתכנון המאושר.

## בדיקת האומדן על בסיס התוכניות המפורטות.

## הכנת מכרז (בקשה לקבלת הצעת מחיר) הכולל: מסמכי החוזה, מפרטים, כתבי כמויות ותוכניות.

## סיוע למועצה ככל שיידרש, בהפצת המכרז (בקשה לקבלת הצעות מחיר).

## סיור קבלנים – הכנת פרוטוקול מהסיור לתיעוד שאלות ותשובות שנתנו במהלך הסיור.

## הוצאות פרוטוקול מהסיור לקבלנים כולל דפי עדכון, במידה ויש.

## פתיחת המכרזים (בקשות לקבלת הצעות מחיר) והוצאת פרוטוקול של תוצאות המכרז, כולל תיעוד הצגת כל המסמכים שנדרשו למכרז (בקשה להצעת מחיר, ערבויות, תעודות רישום, המלצות וכו').

## הכנת השוואת קבלנים, מתן המלצות ליזם הפרויקט לאור תוצאות המכרז והערות הקבלנים, מתן חוות דעת ליזם הפרויקט לתוצאות המכרז מול אומדני מנהל הפרויקט ו/או המפקחים.

## עם בחירת קבלנים מתן צו התחלת עבודה.

## הכנת לוחות זמנים.

## בדיקת הביצוע והתאמתו לתכנון ולמפרטים.

## בדיקת לוחות זמנים על בסיס שבועי לגבי כל קבלן.

## בדיקת תקציבי הביצוע מול תוצאות המכרז.

## אישור חשבונות קבלנים והעברת המלצות לתשלום למועצה

## הכנת מכתבים וסיכומי פגישה עם הקבלנים השונים.

## התראות על ליקויים ואי עמידה בלוחות זמנים.

## מתן המלצות על תיקון ליקויים תוך שיתוף המפקחים במתן הפתרונות.

## מתן המלצות לתגבור קצב ביצוע הפרויקט במידה ויש איחורים ואי עמידה בלוח זמנים.

## הכנת פרוטוקול קבלת המבנה והוצאת דוח ליקויים.

## קבלת אישור מהקבלן על העדר תביעות לפני אישור חשבון סופי.

## הכנת תיק מתקן עם כל האישורים הנדרשים לרבות תוכניות עדות (AS MADE) ובדיקות מעבדה, עד לאישור יועץ בטיחות.

## תאום כל הגורמים עד לקבלת טופס 4 /תעודות גמר לאכלוס.

## תאום כל הגורמים עד להשלמת התחייבויות שנת בדק.

## **הכנת דוחות לתשלום של המשרד הממשלתי המממן, תוך עמידה בכל התחייבויות המועצה למול הגורם המממן.**

# המנהל /מפקח, כמפקח הפרויקט, ייתן למועצה בקשר עם הפרויקט/ים את הפעולות והשירותים כמפורט להלן:

## ביצוע פעולות הדרושות להערכות ולהתארגנות הגורמים השונים הקשורים לפרויקט.

## הכנת לוחות זמנים כלליים לעבודות התכנון, לעבודות הביצוע ולמסירת העבודות. עדכון אלה וקיום מעקב אחריהן.

## מעקב אחר נתונים לרבות התחברות למערכות תשתית עירוניות , תכנית מתאר ויעודי קרקע.

## בדיקת מפרטים, כתבי כמויות וסטנדרטים מתאימים לחוזה עם קבלן.

## בדיקה של האומדן התקציבי של הפרויקט.

## בדיקות ואישור לוחות הזמנים המוגשים על יד הקבלן.

## השתתפות עם המועצה ו/או האגודה המזמינה במשא ומתן עם הקבלן לעניין שינויים תוספות וקביעת המחירים הסופיים עם הקבלן.

## טיפול בעדכון האומדן התקציבי בהתאם לחוזה עם הקבלן תוך ציון כל סטיה מן האומדן שנבע.

## מעקב אחר עדכון האומדן התקציבי כאמור לאור שינויים שחלו בו ואושרו על ידי מנהל הפרוייקט במשך ביצוע העבודות.

## פיקוח מקצועי צמוד ומתמיד על ביצוע עבודות הפרויקט/ים ודיווח מפורט למועצה.

## פיקוח קבוע ומתמיד על התקדמות ביצוע העבודה בהתאם ללוחות הזמנים עם הקבלן.

## עריכה בכתב של דו"חות מפורטים ושוטפים על התקדמות ביצוע העבודות ודיווח בכתב למועצה על כל סטיה מלוח הזמנים כפי שיידרש ע"י המנהל.

## ביקורת אישור סימון חלקי העבודות וקביעת גובהם.

## תיאום בין מנהל הפרויקט ו/או המפקחים והיועצים ודיווח שוטף בכתב למועצה על כך.

## מתן הסברים והוראות לקבלנים בקשר לביצוע העבודות בהתאם לתוכניות השונות.

## מעקב על טיב החומרים המשמשים לביצוע הפרויקט באמצעות בדיקות במעבדות מוסכמות

## מדידה ואישור כמויות של חלקים מן העבודות שבוצעו ורישום המידות והכמויות הללו.

## ניהול יומן עבודה בקשר לביצוע הפרויקט.

## השתתפות בדיונים הקשורים לביצוע העבודות ו/או לחוזה עם הקבלן, כולל תיאום עם נציגי האגודה המזמינה.

## בדיקת חשבונות חלקיים וסופיים שיגישו הקבלן והספקים בהתאם לחוזה, ובהתאם לנוהל הגשת חשבונות של המועצה מול המנהל לתשתיות וביוב.

## אישור סיום העבודות ומסירת העבודות לרשות המזמינה ומתן תעודות גמר לקבלן.

## הכנת מאזן חומרים ביצוע מול אספקות.

## קביעת התיקונים הדרושים, רישום חלקי העבודות שלא בוצעו בהתאם לתכניות ו/או להוראות מנהל הפרויקט ו/או המפקחים והיועצים ו/או להוראות החוזה עם הקבלן.

## תיאום הדרוש לביצוע התיקונים.

## פיקוח על לוח זמנים שנקבע לביצוע התיקונים.

## אישור סיום העבודות הגמורות לאחר תקופת הבדק בהתאם לחוזה עם הקבלן.

## מעקב אחר ביצוע החוזה עם הקבלן.

## בדיקות תקופתיות ומעקב שוטף אחר רמת הביצוע הטכני וביקורת הביצוע של תיקון הליקויים.

## מודגש בזאת כי בביצוע הפעולות והשירותים המפורטים לעיל, יפעל המפקח על פי הוראות מסמכי המכרז הן בכל הנוגע לפעילות והשירותים המבוצעים על ידו והן ביחס למעקב אחר ביצוע התחייבויות הקבלן.

## המפקח מתחייב להשתתף בכל הדיונים הקשורים לביצוע הפרויקט ולחוזה עם הקבלן.

## בביצוע התחייבויותיו על פי חוזה זה יפעל המפקח בהתאם להוראות בכתב שתינתנה לו על ידי המזמין, או על ידי מי שימונה על ידו לעניין זה.

## המפקח מתחייב להקפיד על בטיחות באתר העבודה לנדרש בחוזה הקבלן.

# **היעדר ניגוד עניינים:**

##  המנהל/מפקח מצהיר ומאשר, כי התקשרותו בהסכם זה וביצועו על פי תנאיו אינה מעמידה ולא תעמיד אותו או מי מטעמו במצב בו קיים חשש לניגוד עניינים בין התחייבויותיו לפי הסכם זה וביצועו לבין כל עניין אחר שלו, במישרין או בעקיפין, לרבות כל דבר הנובע ממצבו של המנהל/מפקח, מעמדו, עיסוקיו, לקוחותיו, קשרים עסקיים ו/או אישיים.

## המנהל/מפקח מתחייב כי בכל מקרה בו יתעורר חשש לניגוד עניינים כאמור, יודיע על כך מיד למזמינה בכתב, והמזמינה תהא רשאית לנקוט כל צעד שתמצא לנכון בעקבות הודעה כאמור, לרבות הבאת ההסכם לידי סיום, או הטלת מגבלות על פעולת המנהל/מפקח וזאת אם או כל עוד לא יוסר החשש האמור על ידי המנהל/מפקח.

##  מבלי לגרוע מכל אפשרות אחרת של המזמינה להביא הסכם זה לידי סיום, בכל מקרה שבו ייוודע למזמינה, בין באמצעות המנהל/מפקח ובין בכל דרך אחרת, עובדות אשר לפי שיקול דעתה הבלעדי של המזמינה המנהל/מפקח מצוי או עלול להימצא במצב של ניגוד עניינים או חשש לניגוד עניינים בהקשר למתן שירותיו על פי הסכם זה, תהא המזמינה רשאית להביא הסכם זה לידי סיום בהודעה המתכנן 7 ימים מראש ובמקרה זה לא תהא למנהל/מפקח כל טענה, דרישה או תביעה כלפי המזמינה בקשר לכך.

## המנהל/מפקח יחתום על טופס היעדר קירבה כנוסח המצ"ב להסכם זה.

**סמכויות המנהל /מפקח**

# מובהר כי למנהל /מפקח אין סמכות להתקשר בהסכמים ו/או להתחייב בהתחייבויות בשם המועצה. כל התקשרות שהמועצה תבצע בקשר לפרויקט תבוצע על סמך החלטת המועצה ועל פי שיקול דעתה הבלעדי והמוחלט של המועצה ותהיה טעונה אישור בכתב ומראש ע"י המועצה ו/או נציג המועצה כפי שזאת תקבע.

# עוד מובהר, למען הסר כל ספק, כי למנהל /מפקח אין סמכות לאשר לקבלן ו/או לצד ג' כלשהו הקשור בפרויקט, לחרוג מהתקציב שאושר על ידי המועצה, אלא באישור מוקדם בכתב ומראש מהמועצה.

# המנהל /מפקח יבהיר לכל מי שיבוא עימו בדברים כי הוא אמנם מייצג את המועצה, אך הוא אינו מוסמך להתקשר ולהתחייב בשם המועצה.

# המנהל /מפקח יקבל הנחיות לביצוע מראש מאגף הנדסה במועצה ו/או מי מטעמו.

**תקופת תוקפו של ההסכם**

# תוקפו של ההסכם ממועד חתימתו וכמפורט בנספח א' (להלן: "**תקופת תוקפו של ההסכם**"), כאשר למועצה נתונה הזכות, על פי שיקול דעתה הבלעדי, להאריך את תוקפו של ההסכם לתקופה ככל שיידרש, עד למועד בו יסתיים הפרויקט.

# מוסכם בזאת כי למועצה נתונה הזכות לבטל הסכם זה באופן מיידי וחד צדדי, על פי שיקול דעתה הבלעדי והמוחלט, ובמקרה כזה ההסכם יסתיים באופן מיידי מבלי שלמנהל /מפקח תהיה כל טענה או תביעה נגד המועצה, למעט זכותו לקבל את התמורה המגיעה לו על פי הסכם זה עד למועד בו הודיעה המועצה למנהל /מפקח בכתב על ביטולו של הסכם זה. הסיבות שבעטיין זכאית המועצה להביא לביטולו המיידי של ההסכם הינן כדלקמן:

## אם משרד ממשלתי ו/או בית המשפט יקבע כי הסכם זה אינו כדין ו/או כי ההתקשרות עם מנהל הפרויקט ו/ או המפקח אינה כדין.

## אם הפרויקט לא יצא אל הפועל.

## אם מנהל הפרויקט ו/או הפקח לא יבצע את המוטל עליו בהסכם זה לשביעות רצון המועצה.

# על אף האמור, מובהר כי למועצה שמורה הזכות לבטל הסכם זה, מכל סיבה שהיא, ובלבד שמסרה על כך הודעה בכתב למנהל/מפקח 30 ימים מראש, וזאת מבלי שלמנהל /מפקח תהיה כל טענה או תביעה נגד המועצה, למעט זכותו לקבל את התמורה המגיעה לו על פי הסכם זה עד למועד ביטולו של הסכם זה.

**התמורה**

# בתמורה לביצוע התחייבויות המנהל/מפקח בהסכם זה, תשלם המועצה למנהל/מפקח תמורה בשיעור כפי שמוסכם בין הצדדים בהזמנת העבודה (נספח א') ובהתאם לאבני הדרך המוסכמים על הצדדים.

# **על אף האמור בנספח א', יובהר כי התמורה לא תועבר אלא לאחר אישור דוח התשלומים למשרד הממשלתי המממן.**

# על כל הסכומים יתווסף מע"מ כדין, כנגד חשבונית מס שהמנהל/מפקח ימציא למועצה.

# המנהל/מפקח מצהיר כי הוא מנהל ספרים כדין וכי יש לו אישור על ניכוי מס במקור וכי תנאי לכל תשלום הוא המצאת אישור ניכוי מס במקור.

# מובהר כי בנוסף על התמורה הנ"ל, לא יהיה המנהל/מפקח זכאי לתשלום הוצאות או לתשלום אחר ו/או נוסף כלשהו.

# על אף האמור מובהר כי היה וההתקשרות עם מנהל הפרויקט תופסק נוכח מעילתו באמון המועצה ו/או נוכח הפרתו את חובת האמונים והנאמנות שהוא חב למועצה בשל ההתקשרות בהסכם זה, אזי לא יהיה המנהל זכאי לתמורה כלשהיא בגין השירותים שהוא נתן למועצה וזאת מעבר למה ששולם לו עד לאותו מועד.

# מעבר לסכומים שיגיעו למנהל/מפקח כמפורט בהסכם זה, לא יהיה המנהל/מפקח זכאי לתשלום כלשהוא מהמועצה בקשר ישיר או עקיף לביצוע התחייבויותיו על פי הסכם זה. כל הוצאה שהמנהל/מפקח יוציא בקשר להסכם זה, לרבות שכר עובדיו וכל הוצאה אחרת, שאין על המועצה חובה מפורשת לשלמה על פי הסכם זה, תחול ותשולם על ידי המנהל/מפקח בלבד.

**אחריות וביטוח:**

# המנהל/מפקח יהא אחראי אחריות מלאה ומוחלטת לכל ובגין כל נזק, איזה שהוא, בלי יוצא מן הכלל, שייגרם למועצה ו/או לעובדיה ו/או שלוחיה ו/או למי שבא מטעמה ו/או לאדם אחר כלשהוא, לגוף או לרכוש, בשל מעשה ו/או מחדל של המנהל/מפקח ו/או עובדיו ו/או שלוחיו ו/או כל מי שבא בטעמו בקשר ובכל הנובע, במישרין או בעקיפין, מביצוע התחייבויות המנהל/מפקח על פי חוזה זה. המנהל/מפקח יפצה את המועצה ו/או את הניזוק/ים לפי המקרה, דמי הנזק שיגיעו לה/הם.

# המנהל/מפקח משחרר לחלוטין ומראש את המועצה ו/או עובדיה, שלוחיה ואת מי שבא מטעמה מכל אחריות וחבות לכל ובגין כל נזק כנ"ל.

# המנהל/מפקח אחראי כלפי כל צד שלישי, לרבות כלפי כל עובד או אדם אחר והמועסק בשירותיו, במידה ואחריות כזאת מוטלת עליו לפי הדין, לנזקים שיגרמו ממעשה ו/או מחדל של המנהל/מפקח ו/או עובדיו ו/או שלוחיו ו/או מי שבא מטעמו והקשורים, במישרין או בעקיפין, בביצוע התחייבויותיו של המנהל/מפקח על פי חוזה זה. אם תתבע המועצה ו/או שלוחיה ו/או מי שבא מטעמה על נזק, שנגרם כתוצאה מהאמור לעיל, יהא על המנהל/מפקח לסלק את התביעה כנגדה או לשלם כל סכום שיפסק לחובתה ו/או לחובת מי מהם על ידי בית משפט בפסק דין סופי.

# המנהל/מפקח מתחייב בזה לפצות ולשפות בשלמות את המועצה על כל נזק וכנגד כל תביעה או דרישה, מכל עילה שהיא, שתוגש על ידי אדם כלשהו, נגד המועצה ו/או נגד מי מעובדיה ו/או שלוחיה ו/או מי שבא מטעמה, בגין כל תאונה, חבלה או נזק כנ"ל.

# **ביטוח**

# המועצה בסעיף זה (ביטוח) תקרא: מועצה אזורית אשכול ו/או החברה הכלכלית לפיתוח אשכול ו/או הישובים בתחום השיפוט של המועצה ו/או תאגידים עירוניים של המועצה ו/או יחידות סמך של המועצה ו/או מי שממן את הפרויקט.

# מבלי לגרוע מהתחייבויות המנהל על פי הסכם זה ומאחריותו לנזקים להם הוא יהיה אחראי על-פי כל דין, המנהל מתחייב לעשות ביטוחים כמפורט בהסכם זה. עלות הביטוחים וההשתתפויות העצמיות יחלו על המנהל בלבד. כל דרישות הביטוח הרשומות בהסכם זה ייושמו בפוליסות הביטוח של המנהל לפני ההתקשרות בין הצדדים.

# המנהל יסדיר ביטוח לרכוש וציוד שישמשו אותו לביצוע התחייבויותיו על פי הסכם זה. המנהל מצהיר בזה בשמו ובשם מי מטעמו שלא יבוא בטענה או דרישה כלפי המועצה בגין כל נזק או אבדן שניתן היה לבטח אותם כאמור, וכך גם לגבי תביעת שיבוב מכל סוג לרבות תביעות תחלוף מחברות ביטוח.

# הביטוח הנדרש, גבולות האחריות וסכומי הביטוח הרשומים בפוליסות ובאישור קיום ביטוחים המצ''ב כנספח א' (להלן: אישור קיום ביטוחים) אשר מהווה חלק בלתי נפרד מהסכם זה, הנם מזעריים ואין בהם משום אישור של המועצה או מי מטעמה להיקף וגודל הסיכון העומד לביטוח. על המנהל יהיה לקבוע ביטוחים וסכומים לביטוח ככל האפשר וכפי הסיכון על מנת למנוע הפסד לו, למועצה ולצד שלישי.

# הפר המנהל את הוראות פוליסות הביטוח באופן המפקיע את זכויותיו ו/או את זכויות המועצה, יהיה המנהל אחראי לנזקים שייגרמו למועצה באופן מלא ובלעדי ולא תהיינה לו כל תביעות ו/או טענות, כספיות או אחרות כלפיה, והוא יהיה מנוע מלהעלות כלפי המועצה והבאים מטעמה כל טענה כאמור.

# המנהל לבדו יהיה אחראי על פי דין לנזקים בלתי מבוטחים, לרבות נזקים שהם מתחת לגבול ההשתתפות העצמית הנקובה בפוליסה.

# 14 ימי עבודה לפני החתימה על הסכם זה וכתנאי לחתימת המועצה על הסכם זה, ימציא המנהל למועצה את אישור קיום ביטוחים ואת הפוליסות בהן נכללים הביטוחים כפי הנדרש על פי הסכם זה כשהם חתומים על-ידי חברת ביטוח בעלת רישיון של מדינת ישראל לעסוק בסוגי הביטוח הנדרשים.

# 14 ימי עבודה לפני תום תקופת הביטוח הנקובה באישור קיום ביטוחים ו/או בפוליסות, ימציא המנהל למועצה אותם שוב כשהם מתוארכים לתקופת ביטוח נוספת.

# מוסכם בזאת כי בהמצאת אישור קיום ביטוחים ו/או הפוליסות כאמור לעיל, אין משום מתן פטור כלשהו למנהל על פי הסכם זה ו/או על פי דין, בין אם חברת הביטוח התחייבה לשפות על נזקים כאמור ובין אם לאו, והמצאתם לידי המועצה כאמור לעיל, אין בה כדי להטיל על המועצה אחריות כלשהי לגבי היקפו וטיבו של הביטוח.

# מוצהר ומוסכם בין הצדדים כי המועצה תהיה רשאית לבדוק את אישור קיום הביטוחים ו/או הפוליסות אך לא תהיה חייבת לעשות כך. למען הסר ספק, בדיקתם או אי בדיקתם על ידי המועצה או מי מטעמה אינה פוטרת את המנהל מאחריות על פי דין או אחריות על פי הסכם זה.

# מוצהר ומוסכם בין הצדדים כי המועצה תהיה רשאית לבקש מהמנהל לשנות או לתקן את הפוליסות ו/או את אישור קיום ביטוחים על מנת להתאימם להתחייבויות על פי ההסכם. הבקשה לתיקון או שינוי לא תהווה אישור לתקינות אישור קיום ביטוחים ו/או הפוליסות ולא תחול עקב כך על המועצה אחריות כל שהיא.

# המנהל יכול להגיש העתקי פוליסות ובה ימחק כל מידע שאינו רלוונטי לדרישות המועצה, לרבות מחירים, שמות מבוטחים או ספקים אחרים, כתובות, מידע עסקי סודי וכיוצב'.

# לחילופין, אם כל דרישות הביטוח הרשומות בסעיף זה (סעיף הביטוח) ייושמו באישור קיום הביטוחים, יהיה המנהל פטור מהמצאת פוליסות לידי המוסד.

# מוצהר ומוסכם בין הצדדים, כי באם יחול עיכוב בתחילת ביצוע ההתחייבויות על פי ההסכם עקב אי המצאת או אי הסדרת ביטוח כנדרש, יישא המנהל על פי דין בכל הוצאה או נזק שיגרם עקב העיכוב כאמור.

# המנהל לבדו יהיה אחראי על פי דין לנזק, אבדן והפסד שסיבתם סכום לא מתאים בפוליסת ביטוח או הפרת תנאי הפוליסה או הפרת הוראות הפוליסה.

# במידה והמנהל יחליף מבטח במהלך תקופת הביטוח או עם סיומה, ימציא המנהל למועצה את העתקי הפוליסות ואישור קיום הביטוח המקוריות כשהם חתומים על ידי המבטח החדש. תהליך זה יחזור על עצמו כל עוד לא הסתיימו השירותים נשוא ההסכם.

# המנהל מצהיר כי לא תהיה לו כל טענה ו/או דרישה ו/או תביעה כנגד המועצה ו/או הבאים מטעמה בגין נזק שהוא זכאי לשיפוי ( או שהיה זכאי אלמלא תוכן הפוליסה ) עפ"י הביטוחים הנ"ל ו/או ביטוח אחר שהסדיר, והוא פוטר בזאת אותם מכל אחריות לנזק כאמור. האמור לעיל בדבר פטור מאחריות לא יחול כלפי אדם שביצע נזק בזדון למנהל.

# שם המבוטח בכל הפוליסות ובאישור קיום ביטוחים ( בכפוף להרחבי השפוי) יכלול את המועצה.

# הפוליסות ואישור קיום ביטוחים יכללו: ביטוח אחריות כלפי צד שלישי. ביטוח אחריות מעבידים . ביטוח אחריות מקצועית.

# כל הפוליסות תכלולנה: סעיף לפיו תשלום הפרמיות וההשתתפויות העצמיות יחולו על המנהל. סעיף לפיו מוותר המבטח על זכותו לתחלוף כלפי המועצה והבאים מטעמה, הוויתור כאמור לא יחול כלפי מי שביצע נזק בזדון כלפי המנהל. סעיף לפיו המבטח לא יטען לטענת ביטוח כפל כלפי מבטחי המועצה והביטוח של המנהל הינו ראשוני וקודם לכל ביטוח שנערך על ידי המועצה. כיסוי ביטוחי בגין רשלנות . כיסוי זיהום פתאומי. סעיף לפיו הפוליסות לא תצומצמנה ולא תבוטלנה במשך תקופת הביטוח, אלא אם תימסר הודעה כתובה על כך בדואר רשום לידי המועצה לכל הפחות 60 יום מראש. סעיף לפיו מעשה או מחדל של המנהל בתום לב לא תפגע בזכויות המועצה לקבלת שיפוי.

# בפוליסה לביטוח אחריות מקצועית יבוטלו חריגים או סייגים בגין: זיהום פתאומי. אי יושר של עובדים. חריגה מסמכות בתום לב. אובדן השימוש ועיכוב עקב נזק מכוסה. אחריות בגין קבלני משנה. אובדן מידע ומסמכים.

# בפוליסה לביטוח אחריות מקצועית ירשמו:

## סעיף "תקופת ביטוח רטרואקטיבית". מועד תחילת הכיסוי הרטרואקטיבי יחול מיום ההתקשרות בין המועצה לבין המנהל.

## סעיף "תקופת ביטוח וגילוי מאורכת ". תקופת גילוי של 6 חודשים לאחר ביטול או אי חידוש הביטוח למעט עקב מעשה מרמה או אי תשלום ע"י המנהל, ובתנאי שאין ביטוח אחר המכסה את חבות המנהל באותו היקף ביטוח כפי הפוליסה שפקעה.

# הפוליסה לביטוח אחריות סיכוני צד שלישי תכלול כיסוי ביטוחי בגין: תביעות שיבוב של המוסד לביטוח לאומי למעט תביעה כנגד מי שחייב בתשלום דמי ביטוח לאומי כלפי עובדיו. שימוש ברכב שאינו חייב בהסדרת ביטוח על פי הפקודה לביטוח כל רכב מנועי. פגיעה בכל רכוש כולל רכוש בבעלות המועצה. שימוש במכשירי הרמה.

# הפוליסות (מלבד אחריות מקצועית) תהיינה על פי נוסח הידוע בשם 'ביט' או נוסח אחר הדומה לו בכיסוי הביטוחי.

# הרחבי שיפוי:

## הפוליסות צד שלישי ואחריות מקצועית, תכלולנה הרחבת שיפוי לטובת המועצה בגין אחריותה למעשה ו/או טעות ו/או מחדל של המנהל ותכלולנה סעיף "אחריות צולבת" לפיו יחשב הביטוח כאילו הוצאה הפוליסה על שם כל אחד מיחידי המבוטח בנפרד. פוליסת אחריות מקצועית לא תכלול כיסוי בגין תביעות המנהל כלפי המועצה.

## ביטוח אחריות מעבידים יורחב לשפות את המועצה באם תחשב כמעביד של עובדי המנהל.

# גבולות האחריות בפוליסות ואישור קיום ביטוחים יהיו לתובע ולתקופת הביטוח וכדלקמן: ביטוח אחריות כלפי צד שלישי – 1,000,000 ₪. ביטוח אחריות מעבידים, כפי הפוליסה של המנהל . ביטוח אחריות מקצועית - 4,000,000 ₪.

# ככל שלדעת המנהל קיים צורך להרחיב את היקף ביטוחי המנהל ו/או לערוך ביטוחים נוספים ו/או משלימים, יערוך המנהל את הביטוח הנוסף ו/או המשלים כאמור, על חשבונו הוא ובכפוף לאמור לעיל.

# ביטוח אחריות מקצועית יהיה בתוקף, כל עוד קיימת למנהל אחריות על פי כל דין.

# מבלי לגרוע מכלליות האמור בכל מקום בהסכם זה, ולאורך כל תקופת ההסכם, מתחייב המנהל למלא אחר כל הוראות חוק לביטוח לאומי על כל צוויו ותקנותיו. על המנהל חלה החובה על פי החוק ועל פי הסכם זה לוודא כי כל קבלני המשנה מטעמו יקפידו אף הם למלא אחר כל הוראות חוק לביטוח לאומי על כל צוויו ותקנותיו.

# הוראות סעיף זה (ביטוח) על כל סעיפי המשנה שבו, אינן באות לגרוע מחיובי המנהל לפי הסכם זה, או כדי להטיל על המועצה חבות כל שהיא. מוצהר ומובהר בזאת במפורש, כי אין בעריכת ביטוחים כאמור, כדי ליצור עילות תביעה כלשהן כלפי המועצה שלא היו קיימות כלפיה, אלמלא נערך הביטוח וכן אין בכך כדי לפטור את גורם הנזק (למעט המועצה ) מאחריות בגין נזק שנגרם על ידו.

# הפרה של סעיף זה ( סעיף ביטוח ), תהווה הפרה של תנאי מהותי של ההסכם.

**איסור הסבה**

# חוזה זה נערך עם המנהל/מפקח בלבד והוא לא יהיה רשאי להעבירו ו/או להסבו כולו או מקצתו, לאדם אחר וכן לא יהיה רשאי למסור כל זכות או חובה על פי חוזה זה לאדם אחר, אלא אם קיבל את הסכמת המועצה מראש ובכתב.

**אי עצירת עבודה בשל עיכוב בתשלום**

# מכיוון שהכספים שיהוו מקור לתשלום לקבלנים השונים בפרויקט ובכללם גם למנהל/מפקח אמורים להגיע למועצה מגופים ממשלתיים ומוסדיים שונים שאין למועצה שליטה עליהם ומכיוון שיתכנו עיכובים בהעברות הכספים למועצה, מוסכם בזאת כי עיכובים בהעברת תשלום למנהל/מפקח ולקבלנים אחרים לא תהווה עילה לעיכובים בעבודה מצד המנהל/מפקח וכן לא תקים למנהל/מפקח סעד כלשהו כנגד המועצה. מבלי לגרוע מהאמור לעיל, המנהל/מפקח ידאג לכך כי הערה כאמור תוכנס גם בכל ההתקשרויות שייעשו עם הקבלנים השונים בפרויקט.

# **שונות**

# לא יהיה תוקף לכל שינוי בהסכם זה, לרבות בסעיף זה, אלא אם השינוי נעשה בכתב ובחתימת הצדדים. הסכמה של מי מהצדדים לסטייה מתנאי הסכם זה במקרה מסוים, לא תהווה תקדים מחייב ולא ילמדו ממנה גזירה שווה למקרה אחר.

# לא השתמשה המועצה בזכויות הניתנות לה במקרה מסוים לפי הסכם זה, לא יהיה בכך משום ויתור על אותן זכויות באותו מקרה או במקרה אחר, ואין להסיק מכך ויתור כלשהו של המועצה על כל זכות שהיא.

# כתובות הצדדים לצורך מסירת הודעות בהתאם להסכם זה, הינן כמבואר בכותרת ההסכם. כל הודעה ששלח צד למשנהו, תיחשב כאילו נתקבלה בחלוף 72 שעות ממועד הישלחהּ בדואר רשום, ובמקרה בו נמסרה ידנית, במועד מסירתהּ.

**ולראייה באנו על החתום:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**המועצה**  **המנהל/מפקח**

**נספח א'**

|  |
| --- |
| אישור קיום ביטוחים בהסכם בין מועצה אזורית אשכול לבין \_\_\_\_\_\_\_\_\_\_\_\_\_\_\_\_\_\_\_בקשר להספק שירותי ניהול ופיקוח לפרויקט. |

| אישור קיום ביטוחים | תאריך הנפקת האישור\_\_\_\_\_\_\_\_\_\_ |
| --- | --- |
| אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור. |
| ממבקש האישור | המבוטח | אופי העסקה | ממעמד מבקש האישור |
| שם: מועצה אזורית אשכול ו/או החברה הכלכלית לפיתוח אשכול ו/או הישובים בתחום השיפוט של המועצה ו/או תאגידים עירוניים של המועצה ו/או יחידות סמך של המועצה ו/או מי שממן את הפרויקט | שם:  | הספקת שירותי ניהול ופיקוח לפרויקט | [x] מזמין המוצרים |
| ת.ז./ח.פ. | ת.ז./ח.פ.  |
| מען : | מען: |

|  |  |  |  |  |  |  |
| --- | --- | --- | --- | --- | --- | --- |
| סוג הביטוחחלוקה לפי גבולות אחריות או סכומי ביטוח | מספר הפוליסה | נוסח ומהדורת הפוליסה | תאריך תחילה | תאריך סיום | גבול האחריות/ סכום ביטוח | כיסויים נוספים בתוקף |
| סכום | מטבע | יש לציין קוד כיסוי בהתאם לנספח ד' |
| צד ג' |  | ביט |  |  | 1,000,000 | ₪ | 302 – אחריות צולבת. 309 - ויתור על תחלוף לטובת מבקש האישור.315 – כיסוי לתביעות מל''ל.321 – מבוטח נוסף בגין מעשי או מחדלי המבוטח - מבקש האישור.328 – ראשוניות.329 – רכוש מבקש האישור ייחשב כצד ג'. |
| אחריות מעבידים |  | ביט |  |  |  | ₪ | 309 - ויתור על תחלוף לטובת מבקש האישור.319- מבוטח נוסף היה וייחשב כמעבידם של מי מעובדי המבוטח.328 – ראשוניות. |
| אחריות מקצועית |  |  |  |  | 4,000,000 | ₪ | 301 – אובדן מסמכים.302 – אחריות צולבת. 309 - ויתור על תחלוף לטובת מבקש האישור.321 – מבוטח נוסף בגין מעשי או מחדלי המבוטח - מבקש האישור.325 – מרמה ואי יושר עובדים.327 – עיכוב/שיהוי עקב מקרה הביטוח328 – ראשוניות.332 – תקופת גילוי 6 חודשים. |

| פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות המתאים כפי המצוין בנספח ג'): |
| --- |
| 040 – מהנדס, אדריכל, הנדסאי085 – שירותי פיקוח, תכנון ובקרה ( בניה ) |

| **ביטול/שינוי הפוליסה**  |
| --- |
| **שינוי או ביטול של פוליסת ביטוח, למעט שינוי לטובת מבקש האישור, לא ייכנס לתוקף אלא** 60 יום **לאחר משלוח הודעה למבקש האישור בדבר השינוי או הביטול.** |

| **חתימת האישור** |
| --- |
| **המבטח:** |

**הצהרה על העדר קרבה לעובד הרשות ו/או לחבר מועצה ו/או חבר ועד מקומי**

לכבוד

המועצה האזורית אשכול (להלן: "המועצה")

א.ג.נ.,

1. הנני מצהיר בזאת כי המועצה הביאה לידיעתי את הוראות הסעיפים הבאים:
	1. סעיף 89 ב׳(א) לצו המועצות המקומיות (מועצות אזוריות) תשי"ח - 1958 הקובע כדלקמן :

"חבר מועצה, קרובו, סוכנו או שותפו, או תאגיד שיש לאחד האמורים חלק העולה על עשרה אחוזים בהונו או ברווחיו או שאחד מהם מנהל או עובד אחראי בו, לא יהיה צד לחוזה או לעסקה עם המועצה, לעניין זה, ״קרוב״ - בן זוג, הורה, בן או בת, אח או אחות."

הוראה זו חלה גם על חברי ועד מקומי וקרוביהם, מכוח הוראות סעיף 128 לצו המועצות המקומיות (מועצות אזוריות), תשי"ח- 1958.

* 1. סעיף 59 לצו המועצות המקומיות (מועצות אזוריות) תשי"ח – 1958 הקובע כדלקמן:

"לא יהיה לעובד מועצה, לא במישרין ולא בעקיפין, לא בעצמו ולא על ידי בן-זוגו, סוכנו או שותפו, כל חלק או טובת הנאה בכל חוזה או עסק שנעשה עם המועצה, למענה או בשמה, פרט לענין שיש לעובד בהסכם העבודה שלו או בהסכם הכללי של עובדי המועצה ופרט לחוזה בדבר קבלת שירות מהשירותים שהמועצה מספקת לתושבים; אין לראות עובד כאילו יש לו חלק או טובת הנאה כאמור, אם זיקתו לעסקי המועצה היא כאמור בסעיף 89א(ב) לגבי חברי המועצה."

* 1. כלל 12 (א) של ההודעה בדבר כללים למניעת ניגוד עניינים של נבחרי הציבור ברשויות המקומיות הקובע:

״חבר המועצה לא יהיה צד לחוזה או לעסקה עם הרשות המקומית. לעניין זה, ״חבר מועצה״ - חבר מועצה או קרובו או תאגיד שהוא או קרובו בעלי שליטה בו."

1. בהתאם לכך הנני מבקש להודיע ולהצהיר כי :
	1. בין חברי מליאת המועצה ו/או חברי אחד הוועדים המקומיים במועצה, אין לי: בן זוג, הורה, בן או בת, אח או אחות ואף לא מי שאני לו סוכן או שותף.
	2. אין חבר מועצה ו/או חבר ועד מקומי במועצה, קרובו, סוכנו או שותפו, שיש לאחד מהם חלק העולה על עשרה אחוזים בהונו או ברווחיו של התאגיד באמצעותו הגשתי את הצעתי או שאחד מהם מנהל או עובד אחראי בו.
	3. אין לי בן זוג, שותף או מי שאני סוכנו, העובד ברשות.
2. ידוע לי כי המועצה תהיה רשאית להפסיק את ההתקשרות אם יש לי קרבה כאמור לעיל, או אם מסרתי הצהרה לא נכונה.
3. אין באמור לעיל כדי לגרוע מהוראות כל דין בכלל ובפרט מהוראות סעיף 89 ב׳(3) לצו המועצות המקומיות (מועצות אזוריות), לפיהן מליאת המועצה ברוב של 2/3 מחבריה ובאישור שר הפנים,
4. רשאית להתיר התקשרות לפי סעיף 89 א' (א) לצו המועצות המקומיות (מועצות אזוריות), ובלבד שהאישור ותנאיו פורסמו ברשומות.
5. אני מצהיר בזאת כי הפרטים שמסרתי לעיל הם נכונים ומלאים, והאמור בהצהרה זו הינו אמת.

תאריך:\_\_\_\_\_\_\_\_\_\_\_\_\_\_\_

חתימת מורשי חתימה של המציע:\_\_\_\_\_\_\_\_\_\_\_\_\_\_\_\_\_\_\_\_\_

אני מאשר כי מורשי החתימה חתמו בפניי , אישור עו"ד : \_\_\_\_\_\_\_\_\_\_\_\_\_\_\_\_\_